Ridouane Erramdani 
Hamid Elmahdaouy 

بداية سي حميد درتليك identification نتا و سي رضوان في تدوينة سابقة ،  و درتيليها désactivé ، ماعليهش ، و سي رضوان  تفاعل معها بجاضوغ ، شكرا.

لبارح ، رضوان الرمضاني طلع مرة أخرى عند حميد المهداوي فالقناة ديالو على اليوتوب ، كايبان للمتتبع و المشاهد بالأذن و العين المجردتين أن الزميلان ( طبعا زميلان لبعضهما البعض ) ، ماجايينش يتحاورو ، بل جايين يلعبو شيررا أو لعبة الفار فلافوار ، خاصة أن حميد كايعتابر أن عندو نقط فالرصيد ديالو فلماتش السابق  و متأكد أنه شد رضوان ف le coin ، غير غايسماتشي بقانون الصحافة و النقابة و القانون رقم كذا و الفقرة كذا و يزيد فالسرعة و يجبدلو كيفاش نتا كادير برنامج ف ،2m و برامج  في مجموعة الشرعيات كيما سماها حميد و ماعندكش البطاقة ، صافي غير غايقول هادشي غايطيحو ....

لكن ، رضوان جاي موجد الأوراق ديالو ، طالع هادئ بحال،داكشي د السنافير مع شرشبيل، مما خلا حميد ينفاعل ، البداية كانت بمقولة المرحوم عالم الاجتماع محمد جسوس  للي هي "إنهم يريدون خلق أجيال جديدة من الضباع" ، حميد طلق sevice الأول بسرعة تفوق 100 كيلومتر فالساعة ، حيث قال لرضوان كيفاش رضيتي المتابعين ديالي ضباع و شكون مول هاذ المقولة و واش من كتاب مكتوبة و زيد و زيد....رضوان بهدوء رض على حميد قائلا ، أنا هنا،ماشي فالبحث العلمي و الجامعي و الأكاديمي ، حميد زاد صعد قالو هاذيك المقولة كاتهضر على المستقبل ماشي دابا... ، المهيم دحل فداكشي د العربية و الفاعل و المفعول به و فيه ، لكن هنا غاندلي برأيي أنا حسن أيت الجيد  بحكم أنني أنا للي نشرت هاذ المقولة فالتفاعل الأول ديالي معاهوم و غانقول أن المرحوم جسوس قالها هاذي تقريبا أربعة عقود  ، آذن نتيجتها كاينة هادي عقدين أو أكثر  و غانزيدكوم أ حميد و يا رضوان أن الضباع كاينين و بززاف و راه ما بقاوش غير فلغابة ، حتى الاصطبلات ديالهوم على جهد و عامرين و ضايرين بيهوم با مكلخ و هذا هو الجديد
.
الحلقة ماكملاتش بيناتهوم لأن حميد هو مول الملعب و الكرة و الجمهور ، حميد  جمع كرتو و طفا الضو على رضوان مستغلا كلمة قالها رضوان  ا___لبوليس أو التبوليس___، رغم أن حميد كايستعمل ديما البوليس و التبوليس فكلامو..

المهيم أ رضوان و يا حميد ، عندي ليكوم مقترح عملي وجاد ، حددو مع قناة أشكاين تكون هي الملعب المحايد ، شوفو مع سي محمد التيجيني يخصص ليكوم شي وقت على الموقع ديالو ، بشرط يكونو جوج ديال المحاورين ، واحد من موقع أشكاين _هشام العمراني_ و الثاني من خارج الموقع _يونس دافقير_ '، هكذا سيكون اللقاء مهما و ارا برررراع ، ماشي للي غضب أو ماماركاش يجمع كورتو..في نفس الوقت غادي نطمأنو نحن الطابور الخامس أو نحن حطب جهنم أو نحن المتتبعين و المتتبعات ، أنكم مالاعبينهاش معنا من أجل المداخل ديال الأدسنس يحال داكشي ديال مي نعيمة مع خديجة و الطيب و الزروالي و زيد و زيد حنى لكبور و الشعيبية ، أو شي أجندة ماعارفينش حنا شكون للي موراها..و هنا غانخمم المرة الجاية....

الرجوع لله حتى أنا تبليت بالشك و التشوكيك ، آش هادشي أ الحاسان للي هو أنا.

#بيزو_ليزوازو 

عواشركوم مبروكة